
ראשי הישיבות והרמי"ם המלמדים בתכנית תלמוד מואץ                             
שלום רב
מסלול תלמוד מואץ שנה"ל תשפ"ז
מסלול תלמוד מואץ הינו מסלול ייחודי, שנועד לאפשר למידה מעמיקה ומשמעותית יותר מהמקובל במסגרת מסלול תלמוד.
יש לציין, כי ההשתתפות בתכנית זו אינה מובטחת לשום ישיבה והיא נתונה לעמידה בתנאי הסף של התכנית ולשיקול דעת בלעדי של הפיקוח על הוראת תלמוד ותושבע"פ.   
להלן פרטי התוכנית: 
א. המשתתפים- תנאי סף פדגוגיים 
תנאי הסף לאישור השתתפות בתוכנית זו:
1. ישיבות בהם לומדים 25 ש"ש [לפחות] כולל סדרים. הלימוד בהיקף זה הוא מכיתה ט'. 
2. ישיבות שלומדות גמרא ברמה גבוהה- הוראה הכוללת עיון משמעותי בדברי ראשונים ואחרונים, לאורך כל השנים. 
3. שמירה על ממוצע ציונים גבוה בציון המבחנים החיצוניים במסלול תלמוד בבחינות הבגרות בארבע השנים הקודמות לכניסה למסלול זה. (מעל 70 נקודות).  

ב. תכנית הלימודים בגמרא הייחודית למוסד- שאלון בית ספרי באישור מפמ"ר. 
    לימוד 60 דפי גמרא רש"י וכל התוספות 
 30 דפים בכיתה יא ו-30 דפים בכיתה יב. 
הדפים יילמדו מבין המסכתות הבאות: שבת, פסחים, ביצה, סוכה, בבא קמא, בבא מציעא, בבא בתרא, מכות, כתובות, גיטין, קידושין. [ניתן לכלול עד 3 דפי אגדה בכל שנה]
יש אפשרות להציע תכנית לימודים אחרת של 30 דפי גמרא ובה לקט מראשונים ואחרונים במקום חלק מהתוספות, בכפוף לאישור הפיקוח.

ג. מבנה ואופי המבחנים הפנימיים בגמרא 
המבחן כולל 12 שאלות, מתוכן יש לענות על  10 שאלות ( פרק א: 5 מתוך 6.  12 נקודות לשאלה. סה"כ 60 נקודות.  פרק ב: 5 מתוך 6.  8 נקודות לשאלה. סה"כ 40 נקודות.)
יש לפרוס את השאלות באופן סביר על כל החומר, (בממוצע שאלה על כל 3-2 דפים)
ולפצל לשאלות משנה ודירוג ברמת הקושי: סעיף פשט ולאחריו סעיפי העמקה, חשיבה ועיון. 


ד. מבחן חיצוני בדינים
פירוט החומר דינים מסלול תלמוד מואץ
מבנה המבחן בדינים ומבוא:
פרק ראשון: 28 נקודות.          
פרק שני או פרק שלישי [יש לבחור ביניהם]: 72 נקודות
ה. מבחן חיצוני על קטע שלא נלמד 
היקף: עמוד-עמוד וחצי גמרא עם רש"י, ותוספות אחד ומפרש נוסף. מהתלמיד יידרש להבין היטב את דברי הגמרא עם רש"י, התוספות והמפרש הנוסף. 
מבנה המבחן:
סך השאלות יהיה בין 15-12 שאלות. על התלמיד יהיה לענות על כל השאלות. 
 ו. פיתוח מקצועי
השתלמות צוות הרמי"ם בדרכי הערכה וכתיבת מבחנים מהווים תנאי להשתתפות בתכנית .

דגשים מינהליים: 
1. אישור תכנית הלימודים ושמות הרמי"ם. 
תכנית לימודים מפורטת ושמות הרמי"ם המלמדים והמכינים את בחינת הבגרות ( כולל מספר טלפון נייד ומייל), יש להגיש עד יום א כד אלול תשפ"ו  (6.9.26) למייל hemed55@gmail.com
2. אישור המבחן הפנימי 
יש לשלוח את השאלון והתשובון לאישור המפמ"ר בין ו בניסן תשפ"ז ( 13.4.27) ל-ט באייר תשפ"ז ( 16.5.27). יש לרשום ניקוד לכל שאלה וסעיף, ובתשובון לרשום ציון מקור ( דף ועמוד) לכל תשובה. יש לצרף למבחן את תכנית הלימודים המאושרת. 
המפמ"ר יעבור על המבחן, יעיר ויתקן, ורק לאחר שיתוקנו כל התיקונים, יתקבל האישור. ניתן יהיה לקיים המבחן רק לאחר אישור הפיקוח על השאלון והתשובון.
3. אחידות
המבחן חייב להתקיים במועד אחד בלבד, ומבחן אחיד לכל התלמידים.  
4. ביקורת, מדגם וטוהר הבחינות
יש לשלוח מדגם מחברות בחינה לפיקוח לאחר סיום הבחינה. במהלך השנה יתבצעו ביקורות על ידי הפיקוח ומדריכי המחוזות. 
5. מועדי בחינות: 
מבחן בית ספרי בגמרא שאלונים 6583, 6573: החל מ י"ז אייר ( 24.5). 
יש לסיים את ההיבחנות באופן כזה שיהיה זמן לבדוק את הבחינות ולהגיש את הציונים לתחנות הקליטה. משך המבחן - שעתים וחצי.
בחינה חיצונית בדינים סמל שאלון 6581: ט סיון תשפ"ז ( 14.6.27) 
משך המבחן: שעה וחצי. 
בחינה חיצונית על קטע שלא נלמד סמל שאלון 6571: ט סיון תשפ"ז ( 14.6.27)
משך המבחן: שעתיים וחצי. 
6. הוראה חדשה החל מתשפ"ז: ציון סף לזכאות להשתתף במסלול
תלמיד שמשתתף בתכנית תלמוד מואץ צריך לקבל לפחות את הציון  60 בכל אחת משתי הבחינות החיצוניות  (דינים וקטע שלא נלמד). תלמיד שיקבל מתחת לציון 60 באחת מהבחינות החיצוניות לא יהיה זכאי להשתתף במסלול תלמוד מואץ. 
7. שינוי באחוזי השאלונים הכללי לבגרות בתלמוד מואץ החל מקיץ תשפ"ז
שאלון 6583 (מבחן פנימי י"א): 30%
שאלון 6573 (מבחן פנימי י"ב): 30%
שאלון 6571 (חיצוני - קטע שלא נלמד): 15%
שאלון 6581 (חיצוני - דינים): 25%
סה"כ כולל: 100%
8. סיכום מבנה ההיבחנות: 

	כיתה
	מבחן פנימי באישור מפמ"ר
	מבחן חיצוני
	סה"כ משקל הציון

	יא
	גמרא ( שאלון 6583)
30% מהציון הכולל
	קטע שלא נלמד 
( שאלון 6571) 15% מהציון הכולל. 
או דינים (שאלון 6581) 25% מהציון הכולל. 
	45-55% לבחירת המוסד. 

	יב 
	גמרא ( שאלון 6573)
30% מהציון הכולל
	קטע שלא נלמד 
( שאלון 6571) 15% מהציון הכולל. 
או דינים (שאלון 6581) 25% מהציון הכולל.
	45-55% לבחירת המוסד.

	
	
	ציון 60 נקודות במבחנים החיצוניים-הינו תנאי סף להשתתפות בתכנית תלמוד מואץ. 
	



 
תכנית זו היא ייחודית, ונועדה לאפשר למידה מעמיקה ומשמעותית יותר מהמקובל במסגרת מסלול תלמוד. תפילתנו היא שאכן בדרך זו נצליח לקדם ולהעמיק עוד את לימוד הגמרא. 
  

"העוסק... בתלמוד אין לך מדה גדולה מזו" (בבא מציעא לג ע"א)

בברכה רבה ובהצלחה
הרב מנחם קליין
מפמ"ר על הוראת תלמוד ותושבע"פ

העתקים: 
ד"ר טלי יניב, יו"ר המזכירות הפדגוגית
דויד גל, מנהל אגף בכיר בחינות
הרב יוני סמואל, ראש מינהל החמ"ד
הרב גד ברטוב, מנהל אגף א' בחינוך העל יסודי
הרב שלמה יעקובסון, מחוז חרדי
הגב' עינת אוחיון, ראש אגף מורשת חברה ורוח במזה"פ
הגב' רות אלמליח, מנהלת תחום פדגוגיה בחינוך החרדי

